b'\n_START_ARTICLE_\nYue Xin\n_START_SECTION_\nYngste starter i Super League\n_START_PARAGRAPH_\nFodboldkarrieren for Yue Xin begyndte i Liaoning, hvor han spillede som ungdomsspiller i 2012 og 2013. Senere skiftede han til Dalian Aerbin i den kinesiske Super League, hvor han i 2014 debuterede i den bedste r\xc3\xa6kke. Yue Xin kom ind for landsholdsspilleren Chen Tao i en kamp mod Shanghai Shenxin, og da han senere i s\xc3\xa6sonen for f\xc3\xb8rste gang var i startopstillingen, blev han den yngste spiller der optr\xc3\xa5dte fra start i den kinesiske Super League i en alder af 18 \xc3\xa5r._NEWLINE_I 2015 skiftede Yue Xin til klubben Hangzhou Greentown, hvor han hurtigt blev udlejet til Wuhan Zall for efter\xc3\xa5rss\xc3\xa6sonen 2015. Wuhan Zall spillede i den n\xc3\xa6stbedste r\xc3\xa6kke i Kina og her blev det til 12 kampe, inden Yue Xin vendte tilbage til Hangzhou Greentown i 2016.\n_START_SECTION_\nVejle Boldklub\n_START_PARAGRAPH_\nYue Xin kom til Vejle Boldklub sammen med to yngre landsm\xc3\xa6nd (Chen Zirong og Wang Xin) samt en tr\xc3\xa6ner, da der er kinesiske Lucas Chang Jin er en del af ejerkredsen i klubben._NEWLINE_Hans kontrakt l\xc3\xb8b til sommeren 2017. Der var tale om en lejeaftale, hvorefter han vendte retur til Kina._NEWLINE_Holdkammeraterne kaldte til dagligt Yue Xin for "Steve".\n_START_SECTION_\nInternational karriere\n_START_PARAGRAPH_\nYue Xin har repr\xc3\xa6senteret b\xc3\xa5de U18- og U19-landsholdet i Kina.'